HFT สลด! Q2/59 พลิกขาดทุน 4.14 ลบ. หลังตั้งสำรองหนี้เสียเกือบ 160 ลบ.
HFT สลด! Q2/59 พลิกขาดทุน 4.14 ลบ. จากปีก่อนกำไร 106.24 ลบ. หลังตั้งสำรองหนี้เสีย 159.95 ลบ. ขณะที่ช่วง 6 เดือนแรกมีกำไร 126.08 ลบ. ลดลง 34% จากปีก่อนที่มีกำไร 192.04 ลบ.
9 ส.ค. 2559

บริษัท ฮั้วฟง รับเบอร์ (ไทยแลนด์) จำกัด (มหาชน) หรือ HFT รายงานผลการดำเนินงานไตรมาส 2/58 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 4.14 ล้านบาท หรือขาดทุนสุทธิ 0.01 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 106.24 ล้านบาท หรือมีกำไรสุทธิ 0.16 บาทต่อหุ้น
โดยผลการดำเนินงานในไตรมาสดังกล่าวพลิกขาดทุนเนื่องจาก บริษัทมีการตั้งสำรองค่าเผื่อหนี้สงสัยจะสูญและหนี้สงสัยจะสูญจำนวนเงิน 159.95 ล้านบาท จากลูกหนี้ที่ผิดนัดชำระหนี้และบริษัทได้ยื่นฟ้องคดีความ โดยมีรายละเอียดการฟ้องร้องดำเนินคดีตามข่าวที่ได้เผยแพร่ไปแล้วในวันที่ 26 กรกฎาคม 2559
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 126.08 ล้านบาท หรือ 0.19 บาทต่อหุ้น ลดลง 34% จากช่วงเดียวกันของปีก่อนที่มีกำไรสุทธิ 192.04 ล้านบาท หรือ 0.29 บาทต่อหุ้น
 